સરકાર તરફથી કહેવાયું છે કે, વર્તમાનમાં વૈશ્વિક કિંમતોમાં થયેલો વધારો ચિંતાનો વિષય છે. તેનાતી આયાત બિલ 50 અબજ ડોલર વધી શકે છે અને તેની અસર કરન્ટ અકાઉન્ટ ડેફિસિટ પર પણ પડશે. જોકે, આર્થિક મામલાના સચિવ સુભાષ ચંદ્ર ગર્ગનું કહેવું છે કે, ઓઈલની કિંમતો વધવાથી આર્થિક પ્રગતિ પ્રભાવિત નહીં થાય. ઉલ્લેખનીય છે કે, નવેમ્બર 2014 બાદ ઓઈલની કિંમતો સૌથી વધુ 80 ડોલર પ્રતિ બેરલ પર પહોંચી ગઈ છે. ગર્ગે કહ્યું કે, કિંમતો વધવાથી ઓઈલ આયાત બિલ 25 અબજ ડોલરથી 50 અબજ ડોલર સુધી વધી શકે છે. ગત વર્ષે ભારતે ઓઈલ આયાત પર 72 અબજ ડોલર ખર્ચ કર્યા હતા.